Съдържание

# Вмъкване, редактиране и свързване на рамки

Рамките са контейнери за текст и графика, които можете да поставяте навсякъде по страницата. Освен това чрез рамки можете да задавате оформление с няколко колони.

## За да вмъкнете рамка

1. Изберете текста, който желаете да включите в рамката.

2. Изберете Вмъкване - Рамка - Рамка.

## За да редактирате рамка

- За да редактирате съдържанието на рамка, щракнете в нея и внесете желаните промени.

- За да редактирате рамка, изберете я, щракнете с десния бутон и изберете команда за форматиране. Можете също така да щракнете с десния бутон върху избраната рамка и да изберете Рамка.

- За да преоразмерите рамка, щракнете върху очертанието ѝ и плъзнете някой от ръбовете или ъглите ѝ. Задръжте Shift по време на плъзгането, за да запазите пропорциите на рамката.

## За да скриете текст от разпечатката

Всяка рамка в Writer може да бъде поставена в режим, който позволява разглеждането на текста на екрана, но не и отпечатването му.

1. Изберете рамката (ще видите осем манипулатора).

2. Изберете Форматиране - Рамка и обект - Свойства - Настройки.

3. В областта Свойства изчистете отметката от полето Печат и щракнете върху OK.

## За да свържете рамки

Можете да свържете рамки в Writer, така че съдържанието им автоматично да се излива от едната в другата.

1. Щракнете върху очертанието на една от рамките. По краищата й ще се покажат манипулатори.

2. В лентата Рамка щракнете върху иконата Свързване на рамки .

3. Щракнете върху рамката, към която желаете да създадете връзка.

Можете да свързвате рамки само ако:

- Рамката - цел е празна.

- Рамката - цел не е свързана с друга рамка.

- Рамката - източник и рамката - цел са в един и същ раздел. Например, не можете да свържете рамка в горния колонтитул с рамка в долния.

- Рамката - източник няма връзка от тип "следващ".

- Рамката - цел и рамката - източник не се съдържат една друга.

Когато изберете свързана рамка, се показва линия, която отразява връзката.

В поредица от свързани рамки възможността за авторазмер е достъпна само за последната рамка.

Теми, свързани с показаната

Наблягане върху текст

Центриране на текст в страницата чрез рамка

Вмъкване на цял текстов документ

Работа с лентите с инструменти

Моля, подкрепете ни!